**285 de medici şi asistenţi din România, infectaţi cu COVID-19**

Duminică seară guvernul a anunţat noi măsuri în lupta cu noul coronavirus emiţând a patra ordonanţă militară. Printre măsurile anunţate se află şi plafonarea preţurilor la energie şi salubritate, dar faptul că persoanele peste 65 de ani se vor putea deplasa pentru tratament şi în afara intervalului 11-13.

Textul integral al ordonanţei, publicată în Monitorul Oficial nr. 257 din 29 martie 2020, poate fi citit pe portalul [**Universul Juridic**](https://www.universuljuridic.ro/ordonanta-militara-nr-4-2020-privind-masuri-de-prevenire-a-raspandirii-covid-19-m-of-nr-257-din-29-martie-2020/)**.**

Liderul ALDE, Călin Popescu Tăriceanu, susține, într-o postare pe Facebook, citată de Cotianul, „**că prețurile la unele produse au crescut fără un motiv vizibil și propune plafonarea prețurilor sau a adaosurilor comerciale, iar comercianții să fie verificați de ANAF, Consiliul Concurenței și ANPC”.**

**„Ieri am fost la supermarket! Da, între 11.00 și 13.00!Am constatat lucruri bune și lucruri rele. Dintre cele bune mi-a atras atenția faptul că vânzătorii și personalul care lucrează în interior aveau echipamente de protecție. Apoi am remarcat că cele mai multe produse de bază erau pe rafturi în cantități suficiente. Apoi m-a impresionat că oamenii nu mai umpleau coșuri așa cum o făceau în urmă cu 2-3 săptămâni.Pe partea cealaltă nu am putut să nu remarc că la unele produse prețurile au crescut simțitor fără un motiv vizibil. Am auzit unele explicații: că materia primă s-a scumpit, că transportul, că forța de muncă etc”,** mai nota liderul ALDE pe paginasa de **Facebook**, scrie[**Cotidianul**](https://www.cotidianul.ro/tariceanu-cere-plafonarea-preturilor-la-alimentele-de-baza/)**.**

Odată cu emiterea primei ordonanţe militare mii de români au primit amenzi pentru nerespectarea prevederilor ordonanţelor. **Adevărul** scrie azi despre soarta contestărilor în instanţă a acestor amenzi.

**„Amenzile pe care autorităţile le emit în perioada stării de urgenţă pot fi contestate în instanţă, însă aceste procese se vor judeca abia după ce trece epidemia, deoarece instanţele nu judecă alte dosare decât cele considerate a fi urgenţe. Consiliul Superior al Magistraturii (CSM) a dat publicităţii pe 25 martie lista cauzelor care se judecă în instanţe pe perioada stării de urgenţă, însă contestarea proceselor verbale de contravenţie, adică a amenzilor, nu se află printre aceste cauze. În acelaşi timp, autorităţile au aplicat deja mii şi mii de amenzi, pentru încălcarea măsurilor impuse de Ordonanţele militare, dar şi pentru alte fapte contravenţionale”**,scrie[**Adevărul.**](https://adevarul.ro/news/eveniment/exclusiv-contestarea-amenzilor-situatie-complicate-instanta-vremea-coronavirusului-avocat-plangerile-contraventionale-nu-urgente-1_5e81defb5163ec42714f5051/index.html)

**Libertatea** scrie azi despre numărul medicilor şi asistenţilor din România infestaţi cu COVID 19 de la declanşarea pandemiei.

**„Conform Grupului de Comunicare Strategică, de la debutul virusului în țara noastră, au fost infectați 91 de medici, 90 de asistenți medicali, 26 de infirmiere, opt îngrijitoare și 70 de persoane din cadrul personalului auxiliar: Suceava: 181 (43 de medici, 70 de asistente, 20 de infirmiere, șapte îngrijitoare, 41 de persoane din cadrul personalui auxiliar) București: 45 (14 medici, 11 asistente, cinci infirmiere, 15 persoane din cadrul personalului auxiliar) Arad: 16 (cinci medici, trei asistente, opt persoane din cadrul personalului auxiliar) Hunedoara: 15 (13 medici, o îngrijitoare, o persoană din cadrul personalului auxiliar) Neamț: 7 (doi medici, trei asistenți, o infirmieră, o persoană din cadrul personalului auxiliar) Covasna: 6 (cinci medici, un asistent) Galați: 4 (trei medici, o persoană din cadrul personalului auxiliar) Iași: 3 (doi medici, un asistent) Timiș: 2 (un medic, o persoană din cadrul personalului auxiliar) Vrancea: 2 (medici) Cluj: 2 (personal auxiliar) Botoșani: 1 (medic) Constanța: 1 (asistent)”,** relatează[**Libertatea**](https://www.libertatea.ro/stiri/medici-infectati-coronavirus-2933353)**.**

Tot presa de azi semnalează şi situaţia specială de la ATI - Spitalul Orăştie, acolo unde cadrele medicale au decis să demisioneze în bloc din cauza lipsei echipamentelor şi a aparaturii medicale.

**„Secţia de Anestezie şi Terapie Intensivă a Spitalului municipal din Orăştie a intrat în blocaj, după ce un medic, şase asistente şi cinci infirmiere şi-au înaintat demisiile, către managerul unităţii medicale «Din informaţiile mele, este vorba de un medic, 6 asistente şi 5 infirmiere de la secţia ATI care şi-au întaintat demisiile către conducerea spitalului. Motivele invocate sunt faptul că nu dispun de echipamentele şi aparatura medicală necesare pentru primirea pacienţilor cu coronavirus», a declarat, pentru adevarul.ro, primarul Ovidiu Bălan”**, relatează [**Adevărul**](https://adevarul.ro/locale/hunedoara/toate-cadrele-medicale-orastie-si-au-depus-demisiile-plang-lipsa-echipamentelor-1_5e81d43a5163ec42714effcf/index.html)**.**

Presa notează azi şi o declaraţie a managerului Institutului Matei Balş, Adrian Streinu-Cercel, potrivit căruia noul coronavirus se ascunde în praf şi mizerie. Medicul ne îndeamnă la calm şi ne roagă să nu ieşim din case nici cu ocazia sărbătorilor pascale.

**„Cea mai mare nevoie o reprezintă nevoia de calm şi de linişte. E o bătălie foarte complicată, mai ales că acest virus parşiv se ascunde în praf şi mizerie. Am rugat autorităţile locale să spele bine străzile, parcurile pentru că acolo se ascunde virusul. Daca vom înţelege să stăm şi în casă de Paşti, atunci acea estimare, precum că după Sărbătorile Pascale am putea avea o problemă mare, ar putea fi ştearsă cu buretele. Dacă nu înţelegem acest lucru, acest scenariu va fi probabil la vedere. Din păcate, deja Institutul (Matei Balş - n.red.) este plin şi luăm în calcul sistemul de backup şi anume relocarea pacienţilor uşori şi asimptomatici în hoteluri”,** a spus Streinu-Cercel la **Antena 3,** scrie[**Click Sănătate**](https://clicksanatate.ro/covid-19-adrian-streinu-cercel-ne-atentioneaza-acest-virus-parsiv-se-ascunde-in-praf-si-mizerie/a19319289)**.**

**„Potrivit medicului, persoanele de 40 - 60 de ani sunt cele care vor avea posibile probleme din cauza noului coronavirus”**, mai notează [**Click Sănătate**](https://clicksanatate.ro/covid-19-adrian-streinu-cercel-ne-atentioneaza-acest-virus-parsiv-se-ascunde-in-praf-si-mizerie/a19319289)**.**

Testarea bucureştenilor în vârstă în legătură cu posibila lor infestare cu COVID-19 se pare că va fi amânată.

**„Nelu Tătaru a anunțat că azi va pune capăt conflictului dintre Guvern și Primăria Capitalei în privința testării populației prin refuzul de a semna pentru efectuarea studiului de testare în București. Motivul este faptul că, oricum, România are întârzieri la testare și capacitatea ar fi și mai mult depășită dacă s-ar da în prelucrare cele 10.000 de teste”**, relatează [**Adevărul**](https://www.libertatea.ro/stiri/ministrul-sanatatii-i-o-reteaza-lui-firea-nu-voi-semna-testarea-celor-10-000-de-bucuresteni-s-ar-folosi-aceeasi-aparatura-de-analiza-de-la-bals-2932656)**.**

Sorin Ovidiu Vintu va fi eliberat din Penitenciarul Rahova, după ce Tribunalul Municipiului București (TMB) a admis solicitarea sa.

**„Omul de afaceri se afla în spatele gratiilor pentru a executa o pedeapsă de 10 ani de închisoare. În prezent, este judecat pentru că i-ar fi dat mită lui Bogdan Olteanu. În 8 ianuarie, Judecătoria Sectorului 5 a decis să respingă propunerea de eliberare condiționată în cazul lui Sorin Ovidiu Vîntu, «ca neîntemeiată». Ulterior, omul de afaceri a făcut contestație la Tribunalul Capitalei, instanță superioadă care i-a admis, vineri, cererea. Decizia este definitivă, motiv pentru care Vîntu va părăsi penitenciarul”**, scrie[**Cotidianul**](https://www.cotidianul.ro/sorin-ovidiu-vantu-va-fi-eliberat/)**.**

**Seară frumoasă!**

**link**

<https://www.universuljuridic.ro/ordonanta-militara-nr-4-2020-privind-masuri-de-prevenire-a-raspandirii-covid-19-m-of-nr-257-din-29-martie-2020/>

<https://www.cotidianul.ro/tariceanu-cere-plafonarea-preturilor-la-alimentele-de-baza/>

<https://adevarul.ro/news/eveniment/exclusiv-contestarea-amenzilor-situatie-complicate-instanta-vremea-coronavirusului-avocat-plangerile-contraventionale-nu-urgente-1_5e81defb5163ec42714f5051/index.html>

<https://www.libertatea.ro/stiri/medici-infectati-coronavirus-2933353>

<https://adevarul.ro/locale/hunedoara/toate-cadrele-medicale-orastie-si-au-depus-demisiile-plang-lipsa-echipamentelor-1_5e81d43a5163ec42714effcf/index.html>

<https://clicksanatate.ro/covid-19-adrian-streinu-cercel-ne-atentioneaza-acest-virus-parsiv-se-ascunde-in-praf-si-mizerie/a19319289>

https://www.libertatea.ro/stiri/ministrul-sanatatii-i-o-reteaza-lui-firea-nu-voi-semna-testarea-celor-10-000-de-bucuresteni-s-ar-folosi-aceeasi-aparatura-de-analiza-de-la-bals-2932656

<https://www.cotidianul.ro/sorin-ovidiu-vantu-va-fi-eliberat/>